ጊዴዎን ጢሞቴዎስ፡ ናይ ሓይልታትና ኮማንደር ኣሎ። ናይ ሓይልታትና ኣፈኛ'ውን ኣሎ። ንሳቶም'ዮም ናይ መንግስቲ ዕላማን ፖሊሲን ቃል ዘቐብሉ። እቲ ኮሎኔል ክዛረብ ከሎ ነቶም ናይ ህወሓት ሚሊሽያ እናጠቐሰ'ዩ ዝዛረብ ነይሩ። ኢዶም ምእንቲ ንክህቡ'ዩ ከምኡ ዝበለ። ከምኡ'ውን መንግስቲ ዀነ እቲ ኮሎኔል፡ ኣብታ ቪድዮ ከም ዝተራእየ፡ ነቶም ብረት ዝዓጠቑ ዕጥቆም ንከውርዱ፡ ካብ ዒላማታት ወትሃደራትና ከኣ ንክርሕቁ ... ስቲቭን ሳክር፡ ንስኻ ኣኽባሪ ሕጊ ኢኻ፣ ከም በዓል ሚሸል ባቸለ - ናይ ሕቡራት ሃገራት ላዕለይቲ ኮሚሽነር ጕዳያት ሰብኣዊ መሰላት - ንሳ ብእተልዕሎም ዛዕባታት የገድሰካ'ዩ ኢለ እኣምን። እቲ ዝፍኖ ዘሎ ሓበሬታ ኣዝዩ የሻቕላ ከም ዘሎ። ምስኡ ኸኣ ንመቐለ ንምቁጽጻር ተኣኪቡ ዘሎ ኣጽዋር ብምጥቃስ፡ 'ብዘይ ምሕረት ክንሃርሞም ኢና'' እናተባህለ ይዝረብ ስለ ዘሎ፡ እንድሕሪ ኣብኡ ተበጺሑ ኸኣ ናብ ገበናት-ኲናት ከም ዘኣግሂዳ'ያ ትዛረብ። ንስኻ ኣኽባሪ-ሕጊ ኢኻ፣ ብዛዕብኡ እንታይ ኢኻ ክትገብር?
